《满庭芳 赠权知微》
金朝·马钰

因何绝利，为甚忘名。曾观五岳真形。玉性如珠似印，灿烂光明。真斯假躯识破，便灰心、更不劳生。寻出路，恐灵光一点，落在迷坑。割断攀援爱念，搜玄妙，无中捉个为凭。静静清清湛湛，杳默昏冥。功成七还九转，挂仙裳、鹤羽轻轻。朝元去，指瑶台阆苑云行。

作者简介：凤翔扶风人，徙居登州宁海，字元宝，号丹阳子。初名真义，字宜甫。海陵王贞元间进士。世宗大定中遇重阳子王哲，真其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。